

# ΕΛΛΗΝΙΚΗ ΔΗΜΟΚΡΑΤΙΑ

**ΕΠΙΜΕΛΗΤΗΡΙΟ ΑΙΤΩΛΟΑΚΑΡΝΑΝΙΑΣ**

#### ΔΕΛΤΙΟ ΤΥΠΟΥ

#### 

**Αγρίνιο, 18 Ιουλίου 2024**

**« Για τρίτη συνεχόμενη χρονιά υλοποιήθηκε με μεγάλη επιτυχία και προσέλευση κόσμου το Riverview Festival 2024**

**με την υποστήριξη**

**του Επιμελητήριου Αιτωλοακαρνανίας »**

Με ένα πλούσιο πρόγραμμα δραστηριοτήτων για μικρούς και μεγάλους το οποίο περιελάμβανε σεμινάρια, ξεναγήσεις, εκθέσεις, δραστηριότητες για παιδιά, ναυταθλητισμό και ποδηλατοδρομία, υλοποιήθηκε και φέτος για τρίτη συνεχόμενη φορά το **Riverview Festival 2024 με την συνεργασία του River View Project, της Περιφέρειας Δυτικής Ελλάδος, του Δήμου Αγρινίου, του Επιμελητηρίου Αιτωλοακαρνανίας και πλήθος άλλων φορέων.**

Το Επιμελητήριο Αιτωλοακαρνανίας υποστήριξε την διοργάνωση έκθεσης όπου επιχειρήσεις, σύλλογοι και παραγωγοί του αγροδιατροφικού και δημιουργικού κλάδου παρουσίασαν και προσέφεραν τα προϊόντα τους στους επισκέπτες του Φεστιβάλ αναδεικνύοντας τον αγροδιατροφικό και μεταποιητικό πλούτο της περιοχής.

Είκοσι (20) τοπικές επιχειρήσεις συμμετείχαν διαφημίζοντας και αναδεικνύοντας τα τοπικά προϊόντα και τον αγροδιατροφικό πλούτο της Αιτωλοακαρνανίας. Καταξιωμένοι επιχειρηματίες του χώρου αλλά και η νέα γενιά επιχειρηματιών παρουσίασαν την αγροδιατροφική αριστεία των προϊόντων τους, με χαμόγελο και πάθος για τις δημιουργίες τους, με αγάπη για τον τόπο που ζουν και δραστηριοποιούνται επαγγελματικά.

Παράλληλα το Επιμελητήριο Αιτωλοακαρνανίας υποστήριξε σε συνεργασία με την Λέσχη Αρχιμαγείρων Ελλάδος και τον καταξιωμένο Chef Ιωάννη Μπαλωμένο, Αντιπρόεδρο Λέσχης Αρχιμαγείρων Ελλάδος (Chef's Club of Greece) την διοργάνωση Γαστρονομικού Εργαστήριου με θέμα: « Γλυκό του κουταλιού - Τοπικές συνταγές », που περιλάμβανε διαγωνισμό και Παρουσίαση - MasterClass για το "Γλυκό κουταλιού πράσινης ελιάς Αγρινίου".

Τις δυο δράσεις επισκέφτηκαν πλήθος επιχειρηματιών και πολιτών καθώς και καλλιτέχνες εκφράζοντας τον θαυμασμό τους για τον γαστρονομικό πλούτο της περιοχής για τις εξαιρετικές γεύσεις των προϊόντων που προσφέρθηκαν καθώς και για το εξαιρετικό γαστρονομικό ταξίδι γνώσεων σχετικά με το γλυκό κουταλιού πράσινης ελιάς Αγρινίου, που πρόσφερε ο Chef Ιωάννης Μπαλωμένος, Αντιπρόεδρος Λέσχης Αρχιμαγείρων Ελλάδος (Chef's Club of Greece) και οι συνεργάτες του

Στην έκθεση συμμετείχαν με φυσική παρουσία οι παρακάτω επιχειρήσεις :

Φωλιάς Γεώργιος του Ιωάννη - Αγορά κρεάτων Αμφιλοχίας, Μυργιάννης Χρήστος - CAKE SECRET COMPANY, Το Λουκουμάκι Αγρινίου, SOKORO DESIGN, Χαρά Αρκουμάνη - CHARISMAMA, ΒΑΪΝΑΡΙ Ι.Κ.Ε., Γραμμένου Αικατερίνη - « ο Κήπος των Εσπερίδων», Βιολογικό Αγρόκτημα ΒΕΡΓΑ, ΘΥΜΙΟΣ ΠΡΕΒΕΝΤΖΑΣ - OLIVE QUEEN, Οικοτεχνία Παραδοσιακών Προϊόντων ΒΙΟΤΡΙΧΩΝΙΔΑ.

Με εκθέματα & χορηγία προϊόντων οι :

Παπαθανασίου Α.Β.Ε.Ε – Τυροκομικά, Ποτοποιία Δυτικής Ελλάδος, Α. Θωμόπουλος Α.Ε. - FAMILY BAKERY, Ούζο Τσίπουρο το Βραχωρίτικο, ΣΤΕΡΓΙΑΝΝΗ ΔΗΜΗΤΡΑ - ΤΖΙΦΡΗΣ Γαλακτοκομικά, ΗΛΙΔΑ Α.Ε., Αφοί Στούμπου - Μέλι ΕΠΙΛΕΚΤΟ, Βασίλειος Ηλιόπουλος - ΝΙΑΜΑ Gluten Free, Οινοποιείο Αφοί Γρίβα - Grivas Wines, ΚΟΥΤΕΡΗΣ ΑΕΒΕ - CORONA COOKIES, Τσικριτέας Αθανάσιος - KOKA ΗΟΝΕΥ.

**ΑΠΟ ΤΗ ΔΙΟΙΚΗΣΗ**